CELEX: 32009R0616
Language: fi
Date: 2009-07-13 00:00:00
Title: Komission asetus (EY) N:o 616/2009, annettu 13 päivänä heinäkuuta 2009 , neuvoston direktiivin 2005/94/EY soveltamisesta siltä osin kuin on kyse siipikarjaosastojen ja muiden vankeudessa pidettyjen lintujen osastojen hyväksymisestä lintuinfluenssan osalta sekä ennalta ehkäisevistä bioturvallisuuslisätoimenpiteistä tällaisissa osastoissa (ETA:n kannalta merkityksellinen teksti)

14.7.2009   
            
            
               FI
            
            
               Euroopan unionin virallinen lehti
            
            
               L 181/16
            
         
      KOMISSION ASETUS (EY) N:o 616/2009,
   annettu 13 päivänä heinäkuuta 2009,
   neuvoston direktiivin 2005/94/EY soveltamisesta siltä osin kuin on kyse siipikarjaosastojen ja muiden vankeudessa pidettyjen lintujen osastojen hyväksymisestä lintuinfluenssan osalta sekä ennalta ehkäisevistä bioturvallisuuslisätoimenpiteistä tällaisissa osastoissa
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (1) ja erityisesti sen 3 artiklan, 34 artiklan 4 kohdan ja 63 artiklan 1 kohdan,
   sekä katsoo seuraavaa:
   
               (1)
            
            
               Maailman eläintautijärjestö (OIE) otti vuonna 2004 käyttöön osastoihin jakamisen käsitteen maaeläinten terveyttä koskevan säännöstönsä (2) (Terrestrial Animal Health Code), jäljempänä ’säännöstö’, alue- ja vyöhykejakoa koskevassa luvussa.
            
         
               (2)
            
            
               Säännöstön 4.3 luvun mukaan vyöhykejako ja osastoihin jako ovat menettelyjä, jotka tietty maa toteuttaa kyseisen luvun sääntöjen mukaisesti määrittääkseen alueellaan eläinten alapopulaatioita niiden erilaisen terveydentilan mukaan tautien valvontaa ja/tai kansainvälistä kauppaa varten. Vaikka tilaan liittyvät kysymykset ja hyvä hallinta ovat tärkeitä molempien käsitteiden kannalta, vyöhykejakoa sovelletaan ensisijaisesti maantieteellisin perustein (luonnolliset, ihmisen tekemät tai oikeudelliset rajat) määriteltyihin eläinten alapopulaatioihin, kun taas osastoihin jakoa sovelletaan ensisijaisesti bioturvallisuuteen liittyvien hallinta- ja maatalouskäytäntöjen mukaan määriteltyihin alapopulaatioihin.
            
         
               (3)
            
            
               Osastoihin jakamista koskevassa 4.4 luvussa esitetään lisäksi jäsennelty kehys maidensisäistä osastoihin jakamista ja osastojen tunnustamista varten. Osasto voi käsittää useita tiloja, ja se voidaan hyväksyä tietyn eläintaudin (tiettyjen eläintautien) osalta sitä (niitä) varten laaditun ja toteutettavan yksityiskohtaisen ja dokumentoidun bioturvallisuussuunnitelman perusteella. Osaston alkuperäisen hyväksymisen olisi mieluiten tapahduttava sellaisessa maassa tai sellaisella alueella tai vyöhykkeellä, joka on taudista vapaa, ennen kyseisen taudin (kyseisten tautien) tautipesäkkeen ilmenemistä. Tämä on erityisen tärkeää silloin, kun on kyse erittäin tarttuvista taudeista kuten korkeapatogeenisesta lintuinfluenssasta. Jos tauti puhkeaa, osastoihin jakoa voidaan käyttää kaupankäynnin edesauttamiseen.
            
         
               (4)
            
            
               Komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle EU:n uudesta eläinten terveyttä koskevasta strategiasta vuosiksi 2007–2013 ”Mieluummin ennaltaehkäisy kuin hoito” (3), jäljempänä ’uusi eläinten terveyttä koskeva strategia’, annetaan ohjeita eläinten terveyttä koskevan politiikan kehittämiseen vuosina 2007–2013. Uudessa eläinten terveyttä koskevassa strategiassa pyritään kiinnittämään entistä enemmän huomiota ennalta ehkäiseviin toimenpiteisiin, tautien valvontaan, torjuntaan ja tutkimukseen, jotta voitaisiin vähentää eläintautien esiintymistä ja minimoida niiden vaikutukset silloin, kun tauti puhkeaa.
            
         
               (5)
            
            
               Bioturvallisuudella on keskeinen osa uudessa eläinten terveyttä koskevassa strategiassa. Paitsi että osastoihin jako estäisi eläintauteja, se myös kannustaisi kasvattajia yhteisössä soveltamaan bioturvallisuustoimenpiteitä, koska osastoihin jako edesauttaisi turvallista kaupankäyntiä ja toisi siten kasvattajille selkeää hyötyä.
            
         
               (6)
            
            
               Näin ollen tässä asetuksessa olisi vahvistettava lintuinfluenssaan liittyvien osastojen hyväksymistä sekä hyväksynnän keskeyttämistä ja peruuttamista koskevat säännöt. Säännöissä olisi otettava huomioon OIE:n säännöstö, jotta lintuinfluenssan leviämisen torjuntaa toteutettaisiin yhdenmukaisella tavalla siten, että otetaan huomioon erot hyväksyttyjen osastojen terveystilanteessa.
            
         
               (7)
            
            
               Direktiivissä 2005/94/EY vahvistetaan tietyt ennalta ehkäisevät toimenpiteet, jotka liittyvät lintuinfluenssan valvontaan ja varhaiseen toteamiseen, sekä sellaiset torjunnan edellyttämät vähimmäistoimenpiteet ja siirtämisrajoitukset, joita on sovellettava taudin puhjetessa siipikarjassa tai muissa vankeudessa pidetyissä linnuissa. Joitakin näistä toimenpiteistä on sovellettava mainitussa direktiivissä määriteltyihin siipikarjaosastoihin tai muiden vankeudessa pidettyjen lintujen osastoihin.
            
         
               (8)
            
            
               Direktiivissä 2005/94/EY vahvistetaan siipikarjaosaston ja muiden vankeudessa pidettyjen lintujen osaston määritelmät ja säädetään, että mainituissa osastoissa voidaan toteuttaa bioturvallisuuslisätoimenpiteitä lintuinfluenssan leviämisen estämiseksi.
            
         
               (9)
            
            
               Direktiivissä 2005/94/EY säädetään, että jäsenvaltioiden on toteutettava valvontaohjelmia, joiden tarkoituksena on todeta lintuinfluenssaviruksen alatyyppien H5 ja H7 aiheuttamien tartuntojen levinneisyys eri siipikarjalajeissa. Sitä varten jäsenvaltioissa hyväksytään vuosittain pakolliset lintuinfluenssan valvontaohjelmat. Osastojen hyväksymisen edellytyksenä tietyssä jäsenvaltiossa olisi sen vuoksi oltava kyseisen jäsenvaltion kansallisen valvontaohjelman hyväksyminen.
            
         
               (10)
            
            
               Neuvoston direktiivissä 2005/94/EY säädetyn lintuinfluenssaa koskevan taudinmäärityskäsikirjan hyväksymisestä 4 päivänä elokuuta 2006 tehdyssä komission päätöksessä 2006/437/EY (4) säädetään diagnostisista menettelyistä, näytteenottomenetelmistä ja laboratoriotestien tulosten arviointikriteereistä lintuinfluenssan tautipesäkkeen vahvistamiseksi. Tätä alaa koskevan yhteisön lainsäädännön yhtenäisyyden vuoksi mainittuja menettelyjä ja menetelmiä olisi noudatettava osastokohtaisesti.
            
         
               (11)
            
            
               Sähköisten menettelyjen käytön edistämiseksi jäsenvaltioiden välillä ja avoimuuden ja kattavuuden varmistamiseksi on tärkeää, että hyväksyttyjä osastoja sekä hyväksyntöjen mahdollista myöntämistä, keskeyttämistä tai peruuttamista koskevat tiedot asetetaan saataville tehokkaimmalla mahdollisella tavalla kaikkialla yhteisössä. Sitä varten jäsenvaltioiden olisi perustettava internetpohjaiset tietosivut, jotka sisältävät mainitut tiedot, ja komission verkkosivustolta olisi oltava linkit kyseisille sivuille.
            
         
               (12)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   I   LUKU
   
      KOHDE, SOVELTAMISALA JA MÄÄRITELMÄT
   
   1 artikla
   Kohde ja soveltamisala
   Tässä asetuksessa vahvistetaan säännöt, joiden mukaan jäsenvaltiot hyväksyvät lintuinfluenssaan liittyvät siipikarjaosastot ja muiden vankeudessa pidettyjen lintujen osastot, jäljempänä ’osastot’, ja säädetään ennalta ehkäisevistä bioturvallisuuslisätoimenpiteistä, joita kyseisissä osastoissa on toteutettava, jotta niiden erilainen terveystilanne lintuinfluenssan suhteen voidaan tunnustaa.
   2 artikla
   Määritelmät
   Tässä asetuksessa tarkoitetaan
   
               1)
            
            
               ’bioturvallisuussuunnitelmalla’ kaikkia tilakohtaisesti toteutettavia bioturvallisuustoimenpiteitä;
            
         
               2)
            
            
               ’yhteisellä bioturvallisuuden hallintajärjestelmällä’
               
                           a)
                        
                        
                           osaston toimintaa ohjaavia yhteisiä sääntöjä; ja
                        
                     
                           b)
                        
                        
                           kaikilla osastoon kuuluvilla tiloilla niiden bioturvallisuussuunnitelmien mukaisesti toteutettavia yleisiä bioturvallisuustoimenpiteitä;
                        
                     
         
               3)
            
            
               ’osaston johtajalla’ henkilöä, jolla on virallinen vastuu osastosta etenkin 3, 4 ja 5 artiklan osalta, ja jonka tehtäviin kuuluu
               
                           a)
                        
                        
                           valvoa kaikkia yhteiseen bioturvallisuuden hallintajärjestelmään ja varsinkin sen toteuttamiseen ja seurantaan liittyviä toimia, joita osastossa suoritetaan,
                        
                     
                           b)
                        
                        
                           valvoa, että siipikarjan ja muiden vankeudessa pidettyjen lintujen omistajat ja pitäjät toteuttavat tilojen bioturvallisuussuunnitelmia; ja
                        
                     
                           c)
                        
                        
                           toimia yhteistyössä toimivaltaisen viranomaisen kanssa;
                        
                     
         
               4)
            
            
               ’lähettävällä tilalla’ tilaa, jolta siipikarja tai muut vankeudessa pidetyt linnut tai niiden untuvikot tai siitosmunat tai syötäväksi tarkoitetut munat, jäljempänä ’hyödykkeet’, on tarkoitettu siirrettäviksi osaston ulkopuolelle;
            
         
               5)
            
            
               ’välittävällä tilalla’ tilaa, jolta hyödykkeet on tarkoitettu vietäviksi lähettävälle tilalle tai jollekin muulle osastossa sijaitsevalle tilalle;
            
         
               6)
            
            
               ’kaikilla asianomaisilla’ osaston johtajia, talouden toimijoita, kuten Euroopan parlamentin ja neuvoston asetuksen (EY) N:o 178/2002 (5) 3 artiklan 3 ja 6 kohdassa määriteltyjä elintarvike- ja rehualan toimijoita, sekä eläinten omistajia ja pitäjiä, lääkevalmistajia tai muita toimialoja, jotka toimittavat hyödykkeitä tai tarjoavat palveluja osastolle.
            
         II   LUKU
   
      OSASTOJEN HYVÄKSYMINEN
   
   3 artikla
   Osastojen hyväksymistä koskevat hakemukset
   1.   Osaston johtajan on toimitettava osastojen hyväksymistä koskevat vapaaehtoiset hakemukset, jäljempänä ’hakemukset’, toimivaltaiselle viranomaiselle.
   2.   Hakemuksen on sisällettävä seuraavat tiedot:
   
               a)
            
            
               osaston johtajan nimi, pätevyys ja toimi, yhteystiedot sekä osaston osoite;
            
         
               b)
            
            
               yksityiskohtainen kuvaus osastosta liitteessä olevan 1 osan mukaisesti;
            
         
               c)
            
            
               kuvaus yhteisestä bioturvallisuuden hallintajärjestelmästä sekä osastoon kuuluvien tilojen bioturvallisuussuunnitelmista liitteessä olevan 2 osan mukaisesti;
            
         
               d)
            
            
               yksityiskohtaiset tiedot tautien valvontaan liittyvistä erityistoimenpiteistä, perusteista ja vaatimuksista sekä etenkin lintuinfluenssaan liittyvistä erityisistä suoja- ja valvontatoimista liitteessä olevan 3 osan mukaisesti.
            
         4 artikla
   Osastojen hyväksynnän myöntäminen
   1.   Osaston alkuperäisen hyväksynnän voi myöntää ainoastaan toimivaltainen viranomainen sellaisille osastoille, jotka sijaitsevat sellaisella jäsenvaltion alueella tai alueen osalla, jolla ei sovelleta yhteisön lainsäädäntöön perustuvia lintuinfluenssaan liittyviä rajoituksia.
   Osaston alkuperäinen hyväksyntä voidaan myöntää ainoastaan sellaisessa jäsenvaltiossa, jonka kansallinen valvontaohjelma lintuinfluenssaviruksen alatyyppien H5 ja H7 aiheuttamien tartuntojen levinneisyyden toteamiseksi eri siipikarjalajeissa on hyväksytty.
   2.   Ennen osaston hyväksynnän myöntämistä toimivaltaisen viranomaisen on varmistettava, että osastossa
   
               a)
            
            
               on toteutettu erityisiä suoja- ja valvontatoimia lintuinfluenssan varalta vähintään kuuden kuukauden ajan ennen hakemuspäivää, kuten liitteessä olevassa 3 osassa vaaditaan (mukaan lukien vähintään yksi liitteessä olevan 3 osan 4 kohdassa vaadittu testausmenettely), ja lintuinfluenssaa ei ole todettu yhdelläkään osastoon kuuluvalla tilalla kyseisenä aikana;
            
         
               b)
            
            
               toteutetaan tarvittaessa rokotussuunnitelmia yhteisön lainsäädännön mukaisesti;
            
         
               c)
            
            
               3 artiklan 2 kohdan mukaisesti toimitetut tiedot ovat täydelliset ja täsmälliset;
            
         
               d)
            
            
               on otettu käyttöön liitteessä olevan 2 osan 1 kohdan mukainen yhteinen bioturvallisuuden hallintajärjestelmä, ja sen on todettu riittävän takaamaan osaston siipikarjapopulaation tai muiden vankeudessa pidettyjen lintujen populaation erilainen terveydentila lintuinfluenssan suhteen;
            
         
               e)
            
            
               on suoritettu paikan päällä virallinen tarkastus, jonka tulokset a ja d alakohdan osalta ovat myönteiset.
            
         3.   Osastolla saa olla yksi ainoa nimi ja sille annetaan vain yksi hyväksymisnumero.
   4.   Toimivaltaisen viranomaisen on varmistettava, että hyväksynnän myöntämisen jälkeen osasto merkitään viipymättä hyväksyttyjen osastojen luetteloon internetissä olevalle tietosivulle, josta säädetään 9 artiklan 1 kohdassa, ja annetaan tarkat tiedot osastoon kuuluvien tilojen sijainnista sekä siitä, ovatko ne lähettäviä vai välittäviä tiloja, jäljempänä ’hyväksyttyjen osastojen luettelo’.
   III   LUKU
   
      OSASTOJEN HYVÄKSYNNÄN VOIMASSAOLON EHDOT
   
   5 artikla
   Osaston johtajan vastuualueet ja tehtävät
   Kun osastolle on myönnetty hyväksyntä, osaston johtajan on
   
               1)
            
            
               valvottava ja seurattava osastoa sen varmistamiseksi, että se vastaa edelleen 3 artiklan 2 kohdan mukaisesti toimitettuja tietoja sekä liitteessä vahvistettuja perusteita ja vaatimuksia; kyseiset tiedot on ennen kaikkea pidettävä ajantasaisina ja ne on pyydettäessä esitettävä toimivaltaiselle viranomaiselle;
            
         
               2)
            
            
               varmistettava, että taudinvalvontatoimet, erityisesti lintuinfluenssan valvonta, toteutetaan yhteisen bioturvallisuuden hallintajärjestelmän ja kunkin osastoon kuuluvan tilan bioturvallisuussuunnitelman mukaisesti ja että
               
                           a)
                        
                        
                           lintuinfluenssan toteamisen varalta on käytössä varhaisvaroitusjärjestelmä; otanta ja diagnostiset testit suoritetaan päätöksen 2006/437/EY sekä tämän asetuksen liitteessä olevan 3 osan mukaisesti;
                        
                     
                           b)
                        
                        
                           liitteessä olevan 3 osan 4 kohdan mukaiset valvontasuunnitelmat saatetaan ajan tasalle, jos lintuinfluenssan kulkeutumisen riskin todetaan kasvaneen;
                        
                     
                           c)
                        
                        
                           kaikki lintuinfluenssaa koskevat diagnostiset testit tehdään laboratorioissa, jotka toimivaltainen viranomainen on virallisesti hyväksynyt siihen tarkoitukseen; valvontaa ja tuloksia koskevat tiedot esitetään toimivaltaiselle viranomaiselle;
                        
                     
                           d)
                        
                        
                           osaston valvonnan yhteydessä saaduista epäselvistä tai positiivisista tuloksista ilmoitetaan välittömästi toimivaltaiselle viranomaiselle, jotta kyseessä olevat näytteet voidaan lähettää varmistettaviksi lintuinfluenssaa tutkivaan kansalliseen vertailulaboratorioon tai yhteisön vertailulaboratorioon;
                        
                     
         
               3)
            
            
               varmistettava, että mahdollinen rokottaminen toteutetaan yhteisen bioturvallisuuden hallintajärjestelmän ja kunkin osastoon kuuluvan tilan bioturvallisuussuunnitelman mukaisesti ja että rokotussuunnitelmat ja -menettelyt esitetään pyydettäessä toimivaltaiselle viranomaiselle;
            
         
               4)
            
            
               järjestettävä säännöllisiä sisäisiä ja ulkoisia tarkastuksia sen takaamiseksi, että osastossa pannaan tehokkaasti täytäntöön kaikki bioturvallisuustoimenpiteet ja valvontatoimet sekä jäljitettävyysjärjestelmä, ja säilytettävä tulokset tällaisista tarkastuksista, laadunvarmistusjärjestelmän puitteissa toteutetut tarkastukset mukaan luettuina, niin että ne voidaan pyydettäessä esittää toimivaltaiselle viranomaiselle;
            
         
               5)
            
            
               ilmoitettava välittömästi toimivaltaiselle viranomaiselle, jos
               
                           a)
                        
                        
                           osasto ei enää vastaa 3 artiklan 2 kohdan mukaisesti toimitettuja tietoja tai liitteessä vahvistettuja perusteita ja vaatimuksia;
                        
                     
                           b)
                        
                        
                           yhteistä bioturvallisuuden hallintajärjestelmää tai jotakin bioturvallisuussuunnitelmista on muutettu tai mukautettu epidemiologiseen tilanteeseen, myös silloin kun osastoon lisätään tai siitä poistetaan tila.
                        
                     
         6 artikla
   Toimivaltaisen viranomaisen vastuualueet ja tehtävät
   1.   Toimivaltaisen viranomaisen on huolehdittava siitä, että osastoissa tehdään paikan päällä riskiin perustuvia virallisia tarkastuksia, joilla varmistetaan, että osasto vastaa edelleen 3 artiklan 2 kohdan mukaisesti toimitettuja tietoja sekä liitteessä vahvistettuja perusteita ja vaatimuksia, jäljempänä ’tarkastukset’;
   2.   Tarkastukset on tehtävä väliajoin, jotka perustuvat
   
               a)
            
            
               epidemiologiseen tilanteeseen ja etenkin lintuinfluenssaa koskevaan tilanteeseen osastossa ja sen ulkopuolella;
            
         
               b)
            
            
               tietoihin yhteiseen bioturvallisuuden hallintajärjestelmään tai osastoon kuuluvien tilojen bioturvallisuussuunnitelmiin tehdyistä 5 artiklan 5 kohdan b alakohdan mukaisista muutoksista tai mukautuksista.
            
         3.   Toimivaltainen viranomainen on vastuussa sellaisten todistusten myöntämisestä, joilla vahvistetaan hyödykkeiden olevan peräisin hyväksytystä osastosta.
   IV   LUKU
   
      OSASTOJEN HYVÄKSYNNÄN KESKEYTTÄMINEN TAI PERUUTTAMINEN
   
   7 artikla
   Osastojen hyväksynnän keskeyttäminen
   1.   Jos osaston tarkastus tai sitä koskevat epidemiologiset tiedot osoittavat, että osasto ei enää vastaa 3 artiklan 2 kohdan mukaisesti toimitettuja tietoja tai liitteessä vahvistettuja perusteita ja vaatimuksia, toimivaltaisen viranomaisen on välittömästi keskeytettävä kyseisen osaston hyväksyntä ja osaston johtajan on huolehdittava siitä, että vaatimustenvastaisuuksien korjaamiseksi ryhdytään toimenpiteisiin välittömästi.
   2.   Jos osaston hyväksyntä keskeytetään, toimivaltaisen viranomaisen on keskeytettävä sellaisten todistusten myöntäminen, joilla vahvistetaan hyödykkeiden olevan peräisin hyväksytystä osastosta.
   3.   Kun osaston hyväksyntä on keskeytetty, toimivaltainen viranomainen ei voi kumota keskeytystä ennen kuin se on varmistunut siitä, että korjaaviin toimenpiteisiin on ryhdytty 30 päivän kuluessa keskeyttämispäivästä, ja sen jälkeen on tehty tarkastus, jonka tulokset ovat myönteiset.
   8 artikla
   Osastojen hyväksynnän peruuttaminen
   1.   Toimivaltaisen viranomaisen on peruutettava osaston hyväksyntä, jos 7 artiklan 1 kohdan mukaisesti tehdyn osaston hyväksynnän keskeyttämisen jälkeen tehty 7 artiklan 3 kohdan mukainen tarkastus osoittaa, että
   
               a)
            
            
               osasto ei edelleenkään vastaa 3 artiklan 2 kohdan mukaisesti toimitettuja tietoja tai liitteessä vahvistettuja perusteita ja vaatimuksia; tai
            
         
               b)
            
            
               osastossa on ilmennyt lintuinfluenssan tautipesäke.
            
         2.   Kun osaston hyväksyntä peruutetaan, toimivaltaisen viranomaisen on
   
               a)
            
            
               lopetettava sellaisten todistusten myöntäminen, joilla vahvistetaan hyödykkeiden olevan peräisin hyväksytystä osastosta;
            
         
               b)
            
            
               poistettava osaston nimi hyväksyttyjen osastojen luettelosta.
            
         3.   Sen jälkeen kun osaston nimi on poistettu hyväksyttyjen osastojen luettelosta, se voidaan palauttaa luetteloon ainoastaan II luvun mukaisesti tehdyn uuden hakemuksen perusteella.
   V   LUKU
   
      INTERNETPOHJAINEN TIETOSIVU JA LOPPUSÄÄNNÖKSET
   
   9 artikla
   Internetpohjainen tietosivu
   1.   Jäsenvaltioiden on
   
               a)
            
            
               laadittava hyväksyttyjen osastojen luettelo, jossa on 4 artiklan 3 ja 4 kohdassa vaaditut tiedot;
            
         
               b)
            
            
               perustettava internetpohjainen tietosivu, jolla hyväksyttyjen osastojen luettelo on saatavissa sähköisessä muodossa;
            
         
               c)
            
            
               toimitettava internetpohjaisen tietosivustonsa internetosoite komissiolle;
            
         
               d)
            
            
               pidettävä internetpohjainen tietosivunsa ajantasaisena niin, että osastojen uudet hyväksynnät ja hyväksynnän peruuttamiset ovat nähtävissä viipymättä.
            
         2.   Komissio avustaa jäsenvaltioita mainittujen tietojen saattamisessa julkisesti saataville toimittamalla internetosoitteen omalle verkkosivustolleen, jolle kansallisten internetpohjaisten tietosivujen linkit tulevat näkyviin.
   10 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2009.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä heinäkuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 10, 14.1.2006, s. 16.
   
      (2)  http://www.oie.int/eng/normes/mcode/en_sommaire.htm (Terrestrial Animal Health Code 2008).
   
      (3)  KOM(2007) 539 lopullinen.
   
      (4)  EUVL L 237, 31.8.2006, s. 1.
   
      (5)  EYVL L 31, 1.2.2002, s. 1.
   
      LIITE
      
         OSASTOJA KOSKEVAT PERUSTEET JA VAATIMUKSET
      
      1   OSA
      
         3 artiklan 2 kohdan b alakohdassa tarkoitettu kuvaus osastosta
      
      Osaston kuvaus, jota tarkoitetaan 3 artiklan 2 kohdan b alakohdassa, perustuu osaston sijaintikarttoihin, joihin on merkitty osaston rajat sekä kaikkien sen osien, kuten tilojen ja niihin kuuluvien toimitilojen/alueiden ja kaikkien tilaan liittyvien toiminnallisten yksiköiden kuten rehun käsittely- ja varastointitilojen sekä muun materiaalin säilytystilojen, tarkka sijainti.
      Hakemukseen on liitettävä riittävät tiedot, jotta osastosta saadaan yksityiskohtainen kuvaus, ja ennen kaikkea seuraavat:
      
                  1.
               
               
                  Tiedot perusrakenteisiin liittyvistä tekijöistä ja siitä, miten niiden avulla osaston siipikarja ja muut vankeudessa pidetyt linnut voidaan epidemiologisesti erottaa niistä eläinpopulaatioista, joiden terveydentila on erilainen, eli
                  
                              a)
                           
                           
                              kuvaus osaston toiminnan luonteesta ja osastossa tuotettavista hyödykkeistä, mukaan lukien toimitilojen kokonaiskapasiteetit ja niissä olevien siipikarjan ja muiden vankeudessa pidettyjen lintujen lukumäärä;
                           
                        
                              b)
                           
                           
                              työnkulkukaavio, josta käyvät yksityiskohtaisesti ilmi kaikki osastossa suoritettavat toimenpiteet ja kaikkien asianomaisten vastuualueet, tehtävät ja keskinäiset suhteet;
                           
                        
                              c)
                           
                           
                              kuvaus osastoon kuuluvien tilojen toiminnan keskinäisestä vuorovaikutuksesta sekä kaavio kaikista toimitiloista/alueista ja niiden välisistä yhteyksistä;
                           
                        
                              d)
                           
                           
                              kuvaus eläinten ja eläintuotteiden kuljetusvälineistä, niiden tavanomaisista reiteistä sekä puhdistus- ja pysäköintipaikoista.
                           
                        
            
                  2.
               
               
                  Tiedot epidemiologisesta tilanteesta lintuinfluenssan suhteen ja riskitekijöistä seuraavat seikat mukaan luettuina:
                  
                              a)
                           
                           
                              osastoon kuuluvien tilojen epidemiologinen tausta ja etenkin niiden terveystilanne ja muut tiedot lintuinfluenssan osalta;
                           
                        
                              b)
                           
                           
                              siirtymiset osastoon, sieltä pois tai sen sisällä (jäljempänä ’tulot’ ja ’lähdöt’), esimerkiksi henkilöiden, hyödykkeiden, muiden eläinten, eläinperäisten tuotteiden tai eläinten kanssa kosketuksiin joutuvien muiden tuotteiden, kuljetusvälineiden, varusteiden ja rehun siirtyminen sekä vesi- ja jätevesihuolto;
                           
                        
                              c)
                           
                           
                              osaston läheisyydessä sijaitsevat muut siipikarjatilat tai muita vankeudessa pidettyjä lintuja pitävät tilat (kuten jalostus- tai lihatilat, takapihoilla pidettävät siipikarjat, torit, keräyskeskukset, teurastamot ja eläintarhat) ja niiden sijaintitiheys;
                           
                        
                              d)
                           
                           
                              ympäristöön liittyvät riskitekijät kuten vesistöt, luonnonvaraisten eläinten levähdys- ja kokoontumispaikat (myös luonnonvaraisten lintujen muuttoreitit), jyrsijöiden esiintyminen ja lintuinfluenssan aiheuttajan aiempi esiintyminen ympäristössä;
                           
                        
                              e)
                           
                           
                              lintuinfluenssan kulkeutumista osastoon ja siellä leviämistä koskevat riskitekijät ja mahdolliset reitit yhteisön lainsäädännön ja/tai Maailman eläintautijärjestön OIE:n vaatimusten ja suuntaviivojen mukaisesti;
                           
                        
                              f)
                           
                           
                              varhaisvaroitusjärjestelmä, jolla toimivaltaiselle viranomaiselle ilmoitetaan e alakohdassa tarkoitettujen riskitekijöiden ja mahdollisten kulkeutumisreittien havaitsemisesta.
                           
                        
            2   OSA
      
         3 artiklan 2 kohdan c alakohdassa tarkoitettu kuvaus yhteisestä bioturvallisuuden hallintajärjestelmästä ja bioturvallisuussuunnitelmista
      
      
                  1.
               
               
                  Yhteiseen bioturvallisuuden hallintajärjestelmään on sisällyttävä vähintään seuraavat:
                  
                              a)
                           
                           
                              hyvä eläinhygieniakäytäntö;
                           
                        
                              b)
                           
                           
                              kaikkien osastoon kuuluvien tilojen välisten siirtymisten sekä kaikkien tulojen ja lähtöjen jäljitettävyysjärjestelmä; jäljitettävyysjärjestelmästä on pidettävä kirjaa jatkuvasti ja sen on oltava jatkuvasti toimivaltaisen viranomaisen saatavissa;
                           
                        
                              c)
                           
                           
                              vaara-analyysiä ja kriittisiä valvontapisteitä koskeva yhteinen suunnitelma (HACCP-suunnitelma);
                           
                        
                              d)
                           
                           
                              osastoon kuuluvien tilojen bioturvallisuussuunnitelma(t) ja arviointi niiden tehokkuudesta määritellyn riskitason mukaan.
                           
                        
            
                  2.
               
               
                  Yhteisen bioturvallisuuden hallintajärjestelmän mukaisiin tilojen bioturvallisuussuunnitelmiin on sisällyttävä vähintään seuraavat:
                  
                              a)
                           
                           
                              kirjallisesti esitetty henkilöstön hygieniasuunnitelman toteuttamisjärjestelmä, johon kuuluvat yleiset ja erityiset hygieniakäytännöt, vakinaiselle ja tilapäiselle henkilöstölle annettava yleis- ja erityiskoulutus sekä hygieniasuunnitelman valvontamenettely, ja johon sisältyy sääntö, jonka mukaan henkilöstö ei saa i) henkilökohtaisesti pitää siipikarjaa tai muita lintuja eikä ii) olla läheisessä kosketuksessa muihin kuin osaston siipikarjaan ja muihin lintuihin vähintään 72 tuntiin ennen tilalle tuloa; vaadittava aika voi olla lyhyempi, jos erityishenkilöstöä tarvitaan kiireellisesti, mutta sen on joka tapauksessa oltava vähintään 24 tuntia, ja menettelyt riskin pienentämiseksi on kuvailtava bioturvallisuussuunnitelmassa;
                           
                        
                              b)
                           
                           
                              tuotteiden ja henkilöstön kulku kuvattuina kaaviolla, joka käsittää tilan kaikki toimitilat, joiden bioturvallisuustasot on merkitty värikoodein; toimitilan kaikissa sisäänkäynneissä on oltava puhtaan ja likaisen alueen erottava hygieniaraja, jolla on vaatteenvaihtoalue ja tarvittaessa suihkut;
                           
                        
                              c)
                           
                           
                              suunnitelma, jolla säännellään tilalle tulevien tai sieltä lähtevien henkilöiden siirtymisiä erikseen luvan saaneiden ja muiden henkilöiden sekä vierailijoiden osalta ja johon sisältyy kuvaus fyysisistä rajoista (kuten pensasaidoista, aidoista tai muista esteistä, joilla selkeästi rajataan tilan alueiden ulkoreunat), merkeistä, lukituista porteista ja rakennusten sisäänkäynneistä; ulkopuolisilta vierailijoilta (auditoijat ja tarkastajat mukaan luettuina) on vaadittava, että he eivät ole olleet missään kosketuksissa siipikarjaan tai muihin lintuihin vähintään 72 tuntiin ennen tilalle tuloa; pidempää aikaa voidaan vaatia riskitekijöiden perusteella (esimerkiksi suoja- tai valvontavyöhykkeeltä tulevat vierailijat); vaadittava aika voi olla lyhyempi virkaeläinlääkäreille tai jos tarvitaan kiireellisesti ulkopuolisia erityistoimenpiteitä (konsultoivaa lääkäriä tai eläinlääkäriä), mutta sen on joka tapauksessa oltava vähintään 24 tuntia ja menettelyt riskin pienentämiseksi on kuvailtava bioturvallisuussuunnitelmassa;
                           
                        
                              d)
                           
                           
                              suunnitelma, jolla säännellään sekä yksityis- että jakeluajoneuvojen (esimerkiksi rehu-, eläin- ja muuhun tavarankuljetukseen käytettävien) siirtymisiä tilalle, sieltä pois ja tilojen välillä ja pidetään siitä kirjaa; kaikesta ajoneuvojen siirtymisestä on oltava kirjanpito saatavilla;
                           
                        
                              e)
                           
                           
                              eläinten ja tuotteiden jäljitettävyysjärjestelmä, jonka avulla voidaan jäljittää kaikki siirtymiset tilalle, sieltä pois ja tilojen välillä (tulot ja lähdöt);
                           
                        
                              f)
                           
                           
                              menettelytavat, joilla ehkäistään tartunnan saamista, myös toimitettaessa, kuljetettaessa, varastoitaessa, jaeltaessa ja hävitettäessä seuraavia:
                              
                                          i)
                                       
                                       
                                          pakkausmateriaalit (esimerkiksi uusien tai desinfioitujen pakkausmateriaalien käyttö);
                                       
                                    
                                          ii)
                                       
                                       
                                          kuivikemateriaalit (esimerkiksi kuivikemateriaalien asianmukainen karanteenivarastointi tai desinfiointi);
                                       
                                    
                                          iii)
                                       
                                       
                                          rehu (esimerkiksi suljettujen rehujärjestelmien käyttö);
                                       
                                    
                                          iv)
                                       
                                       
                                          vesi (esimerkiksi sisäinen vedenkäsittelyjärjestelmä);
                                       
                                    
                                          v)
                                       
                                       
                                          eläimistä saatavat sivutuotteet kuten ruhot, lanta, likaiset/säröillä olevat munat tai kuoriutumatta jääneet munat;
                                       
                                    
                        
                              g)
                           
                           
                              tilan puhdistus- ja desinfiointisuunnitelma sekä käytettävät varusteet ja materiaalit; ajoneuvojen puhdistamista ja desinfiointia koskevat erilliset ohjeet on oltava saatavilla;
                           
                        
                              h)
                           
                           
                              tuholaistorjuntasuunnitelma, joka kattaa myös jyrsijät ja muut luonnonvaraiset eläimet ja jossa määrätään käyttöön otettavista fyysisistä esteistä ja toimenpiteistä, jos tuhoeläinten toimintaa havaitaan;
                           
                        
                              i)
                           
                           
                              lintuinfluenssaa koskeva HACCP-suunnitelma, joka on laadittu seitsenvaiheisesti (vaara-analyysi, kriittisten valvontapisteiden luettelo, kriittiset rajat, seurantamenettelyt, korjaavat toimet, varmentaminen ja kirjaaminen) ja johon on sisällyttävä vähintään seuraavat:
                              
                                          i)
                                       
                                       
                                          määrättyihin ajanjaksoihin liittyvät tiedot siipikarjan ja muiden vankeudessa pidettyjen lintujen tuotannosta sekä muut tiedot (tautisuus ja kuolleisuus, tarkat tiedot käytetyistä lääkkeistä, kuoriutuneet linnut, eläinten rehun- ja vedenkulutusta koskevat tiedot);
                                       
                                    
                                          ii)
                                       
                                       
                                          aktiivista ja passiivista valvontaa ja seulonta-analyysejä varten tehtyjä kliinisiä tarkastuksia ja otantasuunnitelmia koskevat tiedot (toistumistiheys, menetelmät, tulokset);
                                       
                                    
                                          iii)
                                       
                                       
                                          tilalla vierailevia koskeva kirjanpito, joka on riittävän yksityiskohtainen kaikkien vierailijoiden jäljittämistä ja heihin yhteyden saamista varten;
                                       
                                    
                                          iv)
                                       
                                       
                                          mahdollisesti sovellettuja rokotusohjelmia koskevat tiedot, myös käytetty rokotetyyppi ja sen antamisen toistumistiheys ja ajankohdat;
                                       
                                    
                                          v)
                                       
                                       
                                          yksityiskohtainen kirjanpito toteutetuista korjaavista toimista sekä kriittisistä valvontapisteistä, joita koskevat edellytykset eivät täyty.
                                       
                                    Kaikkien asianosaisten on tunnettava HACCP-suunnitelma ja noudatettava sen sääntöjä, sillä kyseisen hallintavälineen avulla varmistetaan osaston bioturvallisuustoimenpiteet ja hallintakäytännöt.
                              HACCP-suunnitelmassa otetaan huomioon luettelo vaaroista ja kulkeutumisreiteistä, jotka on määritettävä etukäteen. Suunnitelmaa on voitava mukauttaa riskitason mukaan ja siinä on kuvailtava toimenpiteet, jotka on toteutettava riskin kasvaessa, esimerkiksi näytteenottotiheys.
                           
                        
            
                  3.
               
               
                  Korjaavat toimenpiteet ja saattaminen ajan tasalle
                  Yhteisessä bioturvallisuuden hallintajärjestelmässä ja bioturvallisuussuunnitelmissa on selitettävä, katsotaanko tietty sääntöjen rikkominen pieneksi vai suureksi rikkomukseksi, sekä toteutettavat korjaavat toimenpiteet.
                  Bioturvallisuussuunnitelmat on saatettava ajan tasalle riskitason mukaan varsinkin, jos lintuinfluenssan tautipesäkkeen ilmenemistä epäillään virallisesti tai sellainen varmistuu siinä jäsenvaltiossa tai sillä alueella tai vyöhykkeellä, jolla osasto sijaitsee (voidaan esimerkiksi asettaa ajoneuvoja, materiaaleja, eläinten ja/tai henkilöstön siirtymisiä koskevia rajoituksia tai ottaa käyttöön ylimääräisiä desinfiointimenettelyjä).
               
            3   OSA
      
         Lintuinfluenssaa koskevat erityiset suoja- ja valvontatoimet
      
      
                  1.
               
               
                  On oltava käytössä asianmukainen fyysinen lintujen karkotusjärjestelmä, jolla estetään luonnonvaraisten lintujen kanssa kosketuksiin joutuminen ja rehun, veden ja kuivikkeiden saastuminen. Tilan välitön lähiympäristö ei saa houkutella luonnonvaraisia lintuja.
               
            
                  2.
               
               
                  Tulojen ja lähtöjen tarkistaminen
                  
                              a)
                           
                           
                              1 osassa olevan 1 kohdan a alakohdassa tarkoitetussa kaaviossa on ilmoitettava kaikenlaisten siipikarjan ja muiden vankeudessa pidettyjen lintujen sijainti, mukaan luettuina puhtaan linjan siitoslinnut, isoisovanhempaispolvi, isovanhempaispolvi, vanhempaispolvi ja tuotantoeläimet sekä parvet, hautomot, kasvatusalueet, muninta-alueet, tutkimusten suoritusalueet, munavarastot sekä kaikki paikat, joissa munia tai lintuja pidetään; siihen on merkittävä hyödykkeiden kulku kyseisten sijaintipaikkojen välillä.
                           
                        
                              b)
                           
                           
                              On annettava yksityiskohtaiset ohjeet siipikarjan ja muiden vankeudessa pidettyjen lintujen, niiden munien ja muiden niihin liittyvien tuotteiden siirtymisistä; mille tahansa osaston tilalle tulevien siipikarjan tai muiden vankeudessa pidettyjen lintujen, niiden munien ja muiden niihin liittyvien tuotteiden on tultava tilalta, jolla on sama lintuinfluenssaa koskeva terveystilanne, ja/tai ne on tarkastettava sen varmistamiseksi, että niistä ei aiheudu lintuinfluenssan kulkeutumisen riskiä.
                           
                        
                              c)
                           
                           
                              Osastoon tai sen sisällä siirrettävät siipikarja tai muut vankeudessa pidetyt linnut ja siitosmunat on merkittävä tavalla, joka mahdollistaa niiden aiempien vaiheiden tarkastamisen; parvilla ja/tai munilla on oltava asianmukaiset dokumentoidut tunnistetiedot.
                           
                        
                              d)
                           
                           
                              Jos kohteessa pidetään yhtäaikaisesti eri-ikäisiä lintuja, on oltava kirjalliset ohjeet siipikarjan ja muiden vankeudessa pidettyjen lintujen lisäämisestä ja poistamisesta, kuljetushäkkien pesu ja desinfiointi mukaan lukien.
                           
                        
            
                  3.
               
               
                  Samaan osastoon ei voi kuulua sekä siipikarjatiloja että muita vankeudessa pidettyjä lintuja pitäviä tiloja. Hautomoita lukuun ottamatta samalla tilalla ei voi olla eri siipikarjalajeja.
               
            
                  4.
               
               
                  Osaston valvontasuunnitelmaan, josta on vastuussa osaston johtaja, on sisällyttävä jatkuva aktiivinen valvonta, joka toteutetaan ottamalla saman tuotantoyksikön siipikarjasta tai muista vankeudessa pidetyistä linnuista sattumanvaraisesti 20 verinäytettä lintuinfluenssan varalta tehtävää serologista testausta varten
                  
                              a)
                           
                           
                              vähintään kuuden kuukauden välein tuotantokauden aikana, jos kyseisen jäsenvaltion alueella ei ole todettu siipikarjassa tai muissa vankeudessa pidetyissä linnuissa korkeapatogeenisen lintuinfluenssan tautipesäkkeitä edellisten kuuden kuukauden aikana;
                           
                        
                              b)
                           
                           
                              vähintään kolmen kuukauden välein, jos kyseisen jäsenvaltion alueella on todettu siipikarjassa tai muissa vankeudessa pidetyissä linnuissa korkeapatogeenisen lintuinfluenssan tautipesäke edellisten kuuden kuukauden aikana;
                           
                        
                              c)
                           
                           
                              jos osasto sijaitsee alueella, jolla on yhteisön lainsäädäntöön perustuvia liikkumisrajoituksia lintuinfluenssan puhkeamisen vuoksi, viimeistään viikon kuluessa taudin puhkeamispäivästä ja vähintään 21 päivän välein; lisäksi valvontasuunnitelmat on saatettava ajan tasalle ja niihin on sisällyttävä tehostettu kliininen valvonta ja aktiivinen virologinen valvonta, joita toteutetaan viimeistään viikon kuluessa taudin puhkeamispäivästä ja sen jälkeen vähintään 21 päivän välein, sanotun kuitenkaan vaikuttamatta yhteisön lainsäädäntöön mahdollisesti sisätyvien erityissäännösten noudattamiseen, seuraavasti:
                              
                                          i)
                                       
                                       
                                          otetaan saman tuotantoyksikön siipikarjasta tai muista vankeudessa pidetyistä linnuista sattumanvaraisesti 20 henkitorvesta/nielusta ja 20 yhteissuolesta otettavaa pyyhkäisynäytettä; ja
                                       
                                    
                                          ii)
                                       
                                       
                                          otetaan näytteet viidestä sairastuneesta tai kuolleesta linnusta, jos sellaisia on.
                                       
                                    
                        
            
                  5.
               
               
                  Varhaisvaroitusjärjestelmän, josta säädetään 5 artiklan 2 kohdan a alakohdassa, on perustuttava kirjallisiin sääntöihin, joissa määritetään raportointimenettelyt. Se on ennen kaikkea mukautettava eri siipikarjalajeja ja muita vankeudessa pidettyjä lintulajeja varten sen mukaan, miten alttiita ne ovat lintuinfluenssatartunnalle, ja siinä on
                  
                              a)
                           
                           
                              määrättävä toimintarajat, esimerkiksi tietyn kynnyksen suuruinen tai sen ylittävä kuolleisuus, merkittävä pudotus rehun- ja/tai vedenkulutuksessa ja/tai munantuotannossa, käyttäytymismuutokset tai muut merkittävät indikaattorit;
                           
                        
                              b)
                           
                           
                              kuvailtava toteutettavat toimenpiteet;
                           
                        
                              c)
                           
                           
                              oltava luettelo vastuuhenkilöstöstä, jolle asiasta on ilmoitettava.